《宿洞真观呈卢竹溪》
宋代·陈著

傍家新筑好，儒道不相妨。
松火客床梦，梅花诗屋香。
欲盟六逸醉，始托四明狂。
高视黄尘表，翛然何有乡。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。